Мектепалды даярлық сыныбында балаларға үш тілді дамыту
Түсінік хатҚай заманда болмасын адамзат алдында тұратын ұлы мақсат-саналы ұрпақ тәрбиелеу. Болашақ ұрпақ-келешек қоғам иесі, сол келешек қоғам иелері жан-жақты жетілген, ақыл парасаты мол, мәдени-ғылыми өрісі озық азамат етіп тәрбиелеу-біздің де қоғам алдындағы борышымыз.Заман талабына сай Абай атындағы мектеп-гимназиясында мектепалды даярлық сыныптарында оқушылардың үш тілді меңгеру қабілеттерін дамыта отырып баланың сөздік қорын молайту, тіл байлықтарын жетілдіру, еркін сөйлеуге, өзге тілдерге деген қызығушылықтарын арттыру мақсатында осы бағдарлама құрастырылды.12 жылдық білім беруге көшудің қажеттілігі бес жасар балаларды мектепалды даярлықтан өткізудегі мәселе жалпы білім беретін мектептерде баланың білім, білімдік сапасын арттыру, оқушылардың бір мезгілде үш тілде-қазақша, орысша және ағылшынша ауызекі сөйлеудің негізін игеруге жәрдемдеседі. Бұл бағдарлама жасау-біздің мемлекетіміздің мемлекеттік қазақ тілімен қатар орыс және ағылшын тілдерін үйренуге бағыттайтын саясатына сәйкес.Біздің еліміздің Президенті Н.Ә.Назарбаев «Қазақ тілін оқыту әрдайым басымдықта бола береді,- деп атап айтты.-Ағылшын тілінің қажеттігі-бұл әлемдік бағыт және сондай-ақ, көзге көрініп тұрған қажеттілік. Ал орыс тілін жақсы білу-біздің байлығымыз, одан айрылу ойланбастық болар еді.Егер біз қазақ, орыс, ағылшын тілдерін жетік меңгерсек, біз үшін бұл аса зор артықшылық болады».Сондай-ақ, бағдарламада оқушылардың жас ерекшелігіне психология-физиологиялық жеке дара ерекшеліктеріне ескере отырып, мынадай жеті бағытта құрылды.
Кыныбаева Татьяна Мадиковна